Cojocariu a fost adus la Secția 8 de Poliție, unde a fost audiat. A recunoscut imediat că el este autorul amenințărilor către redacția GSP, de la ora 19:09, și către reporterul Victor Vrînceanu, de la ora 19:17. A cerut să aibă o discuție cu jurnalistul.

Jurnalistul GSP acceptat să stea de vorbă cu suporterul dinamovist, care a declarat că este fan independent și nu face pare din vreo grupare a peluzelor. Surse din Poliție susțin totuși "că există informații cum că fanul ar face parte din PCH".

Laurențiu Marius Cojocariu, care nu are cazier, i-a cerut scuze reporterului GSP și și-a recunoscut vina, admițând, în dialog cu acesta, și gravitatea mesajului transmis: "Nu fac parte din nici o galerie, sunt un fan independent. Am citit un anumit articol care mi s-a părut tendențios și am decis să trimit un mesaj cu un impact mai mare. Mi-am dat seama la 10 secunde că am greșit și am vrut să-l șterg, de aceea mi-am închis contul de Facebook".

"Poliția confirmă că dosarul a fost deschis, iar după-amiază ne vom întâlni cu procurorul care va prelua cazul", susțin polițiștii secției 8.

Citește și: Tolontan: "Amenințare cu moartea ”gen Charlie Hebdo” pentru redacția Gazetei și pentru un ziarist gsp! Mesaje semnate de cineva care pretinde că face parte din PCH"